‎Aveam de gând să ne mutăm în Alaska
‎și să trăim acolo tot restul vieții.
‎Ăsta era planul.
‎Mereu am presupus ‎că ne vom petrece împreună restul zilelor.
‎ÎN SUA, PESTE 45.000 DE PERSOANE ‎MOR ÎMPUȘCATE ÎN FIECARE AN
‎FERMA ÎNCHISORII DE STAT DIN MONTANA
‎Nu știam ce s-a întâmplat cu Leslie.
‎DINTRE ACESTE DECESE, MAI PUȚIN DE 500 ‎SUNT CONSIDERATE A FI ACCIDENTALE
‎Mi-am zis: „Poate e teafără, poate ceva…
‎N-a fost așa grav. ‎Poate a fost un coșmar.”
‎Asistenta a spus: „Dragule, e moartă.
‎E moartă de ceva vreme.”
‎Apoi am început să înțeleg.
‎ACEASTA ESTE POVESTEA ‎DEȚINUTULUI NR. 3007136
‎UN SERIAL NETFLIX
‎ISTORIA SE REPETĂ
‎ÎNCHISOAREA DE STAT MONTANA
‎- Gata? ‎- Da.
‎În regulă!
‎Te aud.
‎Iată-te!
‎ÎN 2009, DANIEL PAULSRUD ‎A SUFERIT LEZIUNI MULTIPLE
‎CAUZATE DE O ÎMPUȘCĂTURĂ, ‎ÎN FORT BENTON, MONTANA
‎Glonțul a intrat pe aici
‎și a ieșit cam pe aici.
‎Se vede o cicatrice unde m-au operat.
‎Dar arată foarte ciudat.
‎Mi-au zis: „Probabil, ‎n-o să mai poți vorbi niciodată.”
‎PARTENERA SA, LESLIE DAVIDSON, ‎A MURIT LA FAȚA LOCULUI
‎Mă numesc Daniel John Paulsrud.
‎Am crescut în Neihart, Montana.
‎INTRAȚI ÎN NEIHART
‎Era un oraș cu 35 de oameni pe atunci.
‎MAGAZIN DE CARTIER
‎Toată lumea cunoștea pe toată lumea.
‎Am pescuit la muscă de la cinci ani.
‎Am fost în multe excursii cu cortul ‎și am vânat mult.
‎Îmi plăcea la nebunie. Era minunat. ‎Nu aveam mulți bani, dar nu-mi păsa.
‎DUPĂ TERMINAREA LICEULUI, ‎PAULSRUD S-A ÎNROLAT
‎ÎN A 101-A DIVIZIE AERIANĂ A ARMATEI SUA
‎Eram infanterist în Infanteria Aeriană.
‎Am participat la operațiunile Furtună ‎în Deșert și Eliberarea Kuweitului.
‎Da, asta m-a pregătit puțin…
‎pentru viață.
‎Nu totul era doar sânge și măruntaie. ‎A fost…
‎Printre lucrurile cele mai oribile ‎pe le-am văzut
‎a fost modul în care erau tratați oamenii.
‎Am văzut femei aproape omorâte în bătaie.
‎Copii care n-aveau ce mânca.
‎Să mergi la luptă ‎cu oamenii de lângă tine…
‎Nu știu cum s-o descriu altfel ‎decât ca pe o frăție.
‎E vorba de încredere. Da.
‎Am continuat până a venit timpul ‎să mă întorc acasă.
‎DUPĂ CE A PLECAT DIN ARMATĂ,
‎PAULSRUD S-A ÎNTORS ÎN SUA ‎PENTRU A DEVENI ARTIST
‎Mereu mi-am dorit ‎să lucrez în domeniul artei.
‎Așa că am ajuns să fiu sculptor ‎în Durango, Colorado.
‎Și asta a durat vreo cinci ani.
‎Pe urmă m-am mutat înapoi în Montana.
‎Și atunci am cunoscut-o pe Leslie.
‎Era foarte frumoasă
‎și avea o personalitate…
‎deloc distantă.
‎Era mai degrabă…
‎o persoană prietenoasă.
‎Nu-i plăcuse niciodată în natură,
‎iar eu i-am arătat cum e.
‎Și a început să prindă gustul. ‎Îi plăcea mult.
‎A început să vâneze…
‎Avea precizie.
‎Era foarte atentă la siguranță.
‎Nu trăgea decât dacă era absolut sigură.
‎Era minunată.
‎BARUL LUI BOB, RESTAURANT ȘI MOTEL ‎DESCHIS CINCI ZILE PE SĂPTĂMÂNĂ
‎NEIHART - LE MULȚUMIM POMPIERILOR
‎ÎN 2005, PAULSRUD ȘI LESLIE ‎S-AU MUTAT ÎMPREUNĂ ÎN NEIHART, MONTANA
‎Aveam parte
‎doar de iubire pe atunci.
‎Are un fiu și trei fiice cu fostul ei soț.
‎Leslie avea un stil de a-și crește copiii
‎lipsit de disciplină sau consecințe.
‎Dacă ne certam vreodată
‎de obicei, era din cauza copiilor ei.
‎CÂRCIUMA HARVEST MOON
‎BUN VENIT, VÂNĂTORI
‎Fiicei celei mari îi plăcea ‎s-o ducă mereu prin baruri și…
‎Nu mă prea plăcea,
‎fiindcă Leslie își petrecea timpul ‎cu mine, în loc să iasă cu ea.
‎Cea mai mică, Kailee, era mereu cu noi.
‎E un copil bun. E foarte inteligentă.
‎ÎN 2009, PAULSRUD, LESLIE ȘI KAILEE ‎S-AU MUTAT ÎN ORAȘUL NATAL AL LUI LESLIE
‎Leslie s-a dus prima, apoi am mers și eu.
‎Am mutat cât am putut de multe lucruri.
‎Apoi, înainte să terminăm cu mutatul,
‎s-au întâmplat toate astea. Da.
‎ZIUA RECUNOȘTINȚEI, 2009
‎Am fost la vânătoare în ziua aceea, ‎chiar lângă Fort Benton.
‎Da, am pornit ‎imediat ce s-a crăpat de ziuă.
‎Cred că primise câteva telefoane ‎de la copii
‎și am zis că mai bine mergem acasă.
‎Ne-am făcut planuri pentru cină.
‎A sunat-o fiica cea mare
‎și au început imediat să se certe.
‎Așa că m-am dus la apartamentul ‎pe care-l renovam…
‎am descărcat uneltele și am pus armele
‎în apartament.
‎Întotdeauna descarc armele ‎înainte să le duc înăuntru.
‎Am presupus ‎că și în ziua aceea făcusem la fel.
‎Nu trecuse mai mult de o oră și jumătate
‎când a venit ea
‎și a adus bere.
‎Ne-am așezat ‎și am început să ne bucurăm de seară.
‎Aveam pistolul pe masă.
‎Era un Magnum de 0,357.
‎Îl purtam ‎pentru sezonul de vânătoare, desigur.
‎Dacă rănești un animal, ‎îl poți omorî rapid și ușor
‎fără să sufere…
‎În timp ce mă jucam cu pistolul,
‎l-am armat.
‎L-am armat și l-am pus jos.
‎Ea se întorsese de la frigider.
‎Eu stăteam jos.
‎L-am armat, mă jucam cu el
‎și s-a descărcat.
‎Ea a căzut imediat pe scaun, ‎apoi pe jos, așa că…
‎Am știut că a lovit-o.
‎LESLIE A FOST LOVITĂ ‎DE UN SINGUR GLONȚ ÎN PIEPT
‎A fost atât de rapid!
‎A murit atât de repede!
‎Și a fost…
‎Puteam să spun doar: ‎„Te iubesc” și „Îmi pare rău”…
‎Nu se mai putea face nimic în acel moment.
‎M-am așezat pe scaun și m-am gândit: ‎„O să trebuiască…
‎să mă împușc în cap ‎și să se termine totul.”
‎Și am încercat.
‎La început, n-am putut, așa că…
‎M-am dus la frigider și am luat o votcă ‎pe care o aveam acolo.
‎Am băut-o
‎și am fost în stare să apăs pe trăgaci.
‎Nu-mi amintesc prea multe după aceea.
‎PAULSRUD A FOST DUS LA SPITAL ‎CU NUMEROASE LEZIUNI LA CAP
‎DUPĂ NOUĂ LUNI, ‎A FOST ACUZAT DE UCIDEREA LUI LESLIE
‎Pentru că m-am împușcat, ‎s-a presupus că a fost cu intenție.
‎TRIBUNALUL CHOUTEAU
‎Am fost condamnat ‎pentru omor cu premeditare
‎și mi-au dat închisoare pe viață fără ‎eliberare condiționată, plus zece ani.
‎DATORITĂ RĂNILOR SALE, PAULSRUD NU A PUTUT ‎SĂ VORBEASCĂ ÎN TIMPUL PROCESULUI
‎CAMERA DE JUDECATĂ
‎N-am avut ocazia să le spun copiilor:
‎„N-a fost cu intenție.
‎A fost un accident oribil.”
‎Și nu voi scăpa niciodată ‎de vina și durerea
‎cauzate de pierderea ei,
‎mai ales că a fost din vina mea.
‎Mi-am pierdut viitorul.
‎Am pierdut viitorul copiilor ei și…
‎FAMILIE, LIBERTATE, CULTURĂ, NATURĂ
‎Mi-am pierdut restul vieții
‎în ziua aceea.
‎Mă gândesc la Leslie tot timpul. ‎Tot timpul.
‎ÎN ZIUA ÎN CARE A AVUT LOC ÎMPUȘCĂTURA,
‎ȘEFUL POLIȚIEI, JOHN TURNER, ‎A FOST PRIMUL CARE A AJUNS LA FAȚA LOCULUI
‎BINE AȚI VENIT
‎Luam cina de Ziua Recunoștinței cu soția ‎când am fost sunat.
‎Apelul era pentru o persoană ‎beată sau rănită.
‎Când am ajuns acolo,
‎era o persoană în patru labe pe bordură, ‎parțial pe șosea.
‎Primul meu gând a fost ‎că s-a împiedicat, a căzut de pe bordură
‎și s-a lovit la față.
‎Vomita.
‎Dar, la lumină, am văzut că nu era vomă.
‎Era, de fapt, sânge ‎care-i țâșnea din gură.
‎L-am întrebat dacă a căzut.
‎A scos un sunet gutural, a negat din cap ‎și mi-a arătat că și-a pus o…
‎FOST ȘEF POLIȚIA FORT BENTON
‎A făcut așa sub bărbie.
‎Am presupus că vrea să spună ‎că a fost împușcat.
‎L-am întrebat dacă l-a împușcat cineva,
‎a scos din nou un sunet gutural ‎și a negat din cap.
‎L-am întrebat dacă mai era cineva cu el,
‎a încuviințat din cap, ‎a scos un sunet gutural
‎și a arătat în spatele lui, cu mâna.
‎FILMAREA POLIȚIEI DE LA FAȚA LOCULUI
‎În spatele lui, am văzut bălți de sânge.
‎Urma de sânge ducea în apartament.
‎Când m-am uitat în apartament, ‎am văzut pe cineva întins pe jos.
‎Am recunoscut-o imediat pe Leslie ‎când am văzut-o.
‎Într-o comunitate mică, îi cunoști pe toți
‎și toți te cunosc pe tine.
‎Era întinsă pe spate și avea mâinile ‎în buzunarele de la jachetă.
‎Fusese împușcată,
‎iar pe jos, nu departe de ea,
‎era un revolver Ruger GP100 de 0,357.
‎Ar fi ceva extrem de rar
‎ca acest gen de armă ‎să se descarce accidental.
‎E nevoie de multă forță ‎să apeși pe trăgaciul ei.
‎Leslie avea mâinile în buzunar, ‎iar el a împușcat-o.
‎Cine face așa ceva?
‎După părerea mea, nu este posibil
‎ca acest gest să fie interpretat greșit ‎drept accident.
‎Eu și Dan ne înțelegeam bine.
‎Era plăcut să-l ai în preajmă.
‎Îi plăcea să facă oamenii să râdă ‎și să fie optimist,
‎și era un mare artist.
‎Mă numesc LJ Planer.
‎L-am cunoscut pe Dan Paulsrud în armată.
‎Mi-a trimis asta în 2018.
‎Scrie: „Paulsrud și Planer, ‎Furtună în Deșert”.
‎Scrie ca o fată.
‎Are un scris feminin.
‎PRIETENUL LUI DANIEL
‎Îl tachinam tot timpul. Cel puțin eu.
‎„Frați pe vecie.”
‎Eram soldați cu mitraliere M60.
‎Iar eu și Dan am devenit apropiați.
‎La un moment dat, într-o misiune,
‎plutonierul nostru a venit fugind
‎și zicând că vin niște tancuri ‎direct spre noi
‎și că n-avem cum să le oprim.
‎I-am zis: „Bine, prietene.
‎Probabil că o să murim.
‎Lupți sau te ascunzi?”
‎Iar el a zis: ‎„Dacă tu lupți, lupt cu tine.”
‎Ei bine,
‎atacul n-a mai venit,
‎dar am știut că am pe cineva lângă mine
‎care e dispus să lupte până la moarte.
‎Amândoi voiam să plecăm din armată, ‎să vânăm și să pescuim.
‎Mereu vorbeam despre momentul ‎în care o să ne întâlnim,
‎iar eu eram încă în armată, ‎așa că era greu să ne facem planuri.
‎Și nu s-a mai întâmplat.
‎M-a sunat un alt prieten al nostru, ‎care mi-a spus:
‎„Ai auzit ce s-a întâmplat cu Paulsrud?”
‎I-am zis că nu.
‎Și el a zis: „Frate, uită-te la știri!
‎Și-a ucis logodnica ‎și a vrut să se sinucidă.”
‎JURAȚII ÎL GĂSESC VINOVAT
‎I-am spus că nu se poate.
‎„N-are cum. Trebuie să fie altcineva.”
‎Pur și simplu nu înțelegeam.
‎Nu înțelegeam.
‎PAULSRUD I-A SCRIS LUI LJ DIN ÎNCHISOARE
‎Eram furios că a putut permite ‎să se întâmple așa ceva.
‎A crescut cu arme în jur.
‎Le manipulam mereu.
‎Cum de s-a întâmplat asta?
‎Mi-a spus că a fost un accident.
‎Nu știu.
‎Dan, cel pe care-l știam eu, ‎nu pot să cred că ar fi putut
‎s-o omoare intenționat.
‎I-am spus: „Regret că n-am fost acolo.
‎Nu e treaba mea să te judec.
‎Ci…
‎Treaba mea e să fiu fratele tău ‎și să te susțin.”
‎E vinovat.
‎Înțelege asta.
‎Dan a luat o viață.
‎Arma aia n-a ucis-o singură. ‎A apăsat pe trăgaci.
‎Cum poți să judeci pe cineva ‎într-un caz atât de grav
‎și să-i dai închisoare pe viață ‎plus zece ani
‎când nici măcar nu are ocazia ‎să-și spună propria versiune?
‎Nu poate vorbi, are o leziune cerebrală ‎cu o plagă împușcată la cap
‎și e incoerent de la atâtea medicamente.
‎DESCHIS
‎Era mereu distractivă,
‎mereu zâmbitoare,
‎gata de distracție.
‎Când juca bowling cu prietenele ei,
‎erau niște petrecărețe.
‎De atunci m-am alăturat și eu ‎petrecărețelor, ceea ce e groaznic.
‎Am câteva fotografii cu Leslie.
‎Asta e preferata mea.
‎Asta e de când Leslie avea părul scurt.
‎Dar zâmbea mereu.
‎Mereu.
‎În astea două e cu prietenele ei ‎de la bowling,
‎în mijloc, simțindu-se bine.
‎În vreun bar dement pe undeva.
‎Mă numesc Susan Yager.
‎SORA LUI LESLIE
‎Leslie e sora mea.
‎Este, a fost și va fi mereu.
‎Leslie a venit la noi acasă ‎când avea doi ani.
‎A fost adoptată.
‎O fetiță drăguță, ‎cu un cap plin de bucle arămii.
‎Tatăl ei o ucisese pe mama ei în curte.
‎A împușcat-o pe mama ei, ‎apoi s-a împușcat.
‎Ea a văzut totul.
‎BĂRBAT ȘI FEMEIE MORȚI ‎ÎN URMA UNEI CRIME ȘI A UNEI SINUCIDERI
‎Așa că a venit la noi acasă.
‎Avea mulți prieteni ‎și era fericită tot timpul.
‎Așa era ea.
‎A făcut baschet și atletism în liceu ‎și natație pe timpul verii.
‎A avut o copilărie frumoasă.
‎LA 18 ANI, LESLIE S-A MĂRITAT ‎CU IUBITUL EI DIN LICEU
‎A absolvit, s-a căsătorit ‎și a împlinit 18 ani,
‎totul într-o săptămână.
‎CUPLUL A AVUT PATRU COPII ÎMPREUNĂ, ‎ÎNAINTE DE A DIVORȚA ÎN 2001
‎DUPĂ PATRU ANI, ‎LESLIE A ÎNCEPUT SĂ IASĂ CU PAULSRUD
‎ALEEA BOWLERS
‎Orice alt iubit pe care l-a avut ‎le era prezentat amicilor ei
‎și toți ieșeau împreună și se distrau.
‎Cu ăsta nu s-a întâmplat la fel.
‎N-a fost o poveste de dragoste.
‎L-a părăsit de câteva ori.
‎De ce să plece ‎dacă era o relație perfectă?
‎Știam că o amenințase cu cuțitul,
‎că avea o armă în poală când a plecat ea.
‎I-a zis: ‎„Te duc afară și te împușc cu mâna mea.
‎Dar o să ajungi la fel ca părinții tăi.”
‎O întrebam: „Poftim? ‎De ce pleci urechea la porcăriile alea?”
‎Dar, cumva, o atrăgea.
‎Era un fel de atracție.
‎DE ZIUA RECUNOȘTINȚEI ÎN 2009,
‎LESLIE O VIZITASE PE SUSAN ‎DUPĂ O CEARTĂ CU PAULSRUD
‎Era supărată
‎și a spus că Dan decisese
‎că vor petrece Ziua Recunoștinței ‎la părinții lui sâmbătă.
‎A zis: „M-am săturat de tot rahatul ăsta.”
‎A zis: „M-am săturat să decidă el totul
‎și să ne spună ce să facem,
‎să decidă ce trebuie ‎să facem eu și familia mea.”
‎A zis: „Mă întorc să-i spun să plece.
‎Am terminat-o. Trebuie să plece.”
‎I-am zis: „Rămâi aici! Ia cina cu noi!”
‎„Nu. Mă întorc la apartament.”
‎„Bine.”
‎Și asta a fost.
‎LA DOUĂ ORE DUPĂ CE A PLECAT DE LA SUSAN, ‎LESLIE ERA MOARTĂ
‎Tuturor ne e dor de ea, ‎fiindcă n-ar fi trebuit să moară.
‎El ar fi trebuit să moară.
‎Nu ea.
‎Mamă!
‎- Sunt aici! Vezi? ‎- Prinde-mă!
‎Te prind. Sunt aici.
‎Sunt chiar aici. Promit.
‎Unu, doi, trei!
‎Așa! Vezi?
‎Multe lucruri le văd mai clar acum, ‎că sunt și eu mamă.
‎Nici într-o mie de ani n-aș alege sau lăsa ‎pe cineva să vină în viața copiilor mei
‎și să se poarte cu ei ‎cum s-a purtat Dan cu mine.
‎Sunt Kailee Davidson
‎și sunt fiica cea mică ‎a lui Leslie Davidson.
‎ÎMBRĂȚIȘĂRI
‎O adoram pe mama.
‎Seara mă învelea și zicea…
‎FIICA LUI LESLIE
‎…„O să te învelesc și o te sărut ‎la culcare până când o să mor.”
‎Părinții mei au divorțat
‎când aveam șase sau șapte ani.
‎S-au înțeles bine, deși erau divorțați.
‎ÎN 2005, TATĂL LUI KAILEE ‎A MURIT DE INFARCT
‎Aveam zece ani.
‎A trecut o lună de când a murit tata
‎și până ne-am mutat cu Dan.
‎Poate o lună.
‎Mama era îndrăgostită.
‎Eu mă gândeam: „De ce?”
‎Era doar un tip foarte robust.
‎Nu cred că avea o slujbă atunci.
‎A fost bine pentru o perioadă scurtă.
‎Apoi, după câteva luni, ‎lucrurile au început să se schimbe.
‎KAILEE A ASISTAT LA CERTURI
‎ÎNTRE MAMA EI ȘI PAULSRUD ‎CARE S-AU TRANSFORMAT ÎN BĂTĂI
‎Mama i-a întors spatele
‎și mergea pe hol.
‎El a venit din spate ‎și a împins-o foarte tare.
‎Și ea a zburat. Stăteam pe pat și…
‎corpul i-a zburat de-a lungul holului.
‎Altădată avea zgârieturi și vânătăi ‎peste tot.
‎O întrebam dacă i le-a făcut el ‎și zicea că nu.
‎Dar eu știam.
‎Și asta se întâmpla des.
‎DEȘI L-A PĂRĂSIT DE MULTE ORI PE PAULSRUD,
‎LESLIE SE ÎNTORCEA DE FIECARE DATĂ LA EL
‎Simțea o mare satisfacție
‎datorită puterii ‎pe care o avea asupra mamei.
‎O abuza emoțional și mental ‎și profita de ea,
‎știind că ea îi va mai da o șansă.
‎Și era un ciclu nesfârșit.
‎E important, în fiecare caz, ‎ca, dacă există o problemă,
‎să fie rezolvată.
‎Suntem aici să rezolvăm probleme.
‎Mă numesc Mark Hilyard.
‎Am fost anchetator penal ‎din partea statului Montana în acest caz.
‎A fost o ceartă care a escaladat…
‎ANCHETATOR PENAL
‎…și el a profitat de ocazie ‎ca s-o împuște,
‎s-o omoare.
‎DIN CAUZA RĂNILOR SALE,
‎PAULSRUD A FOST INIȚIAL INCAPABIL ‎SĂ DEA O DECLARAȚIE OFICIALĂ,
‎DAR, CÂND A FOST DUS LA SPITAL,
‎POLIȚIA A DESCOPERIT UN BILET ‎SCRIS DE MÂNĂ ÎN BUZUNARUL SĂU
‎Un agent i-a găsit în buzunar un șervețel ‎pe care fusese scris ceva.
‎În bilet scria:
‎„Să se consemneze
‎că Leslie se gândea la sinucidere ‎de ceva timp.
‎Mi-a cerut s-o omor de mai multe ori.
‎Mi-a cerut și s-o abuzez,
‎ca să poată chema poliția ‎pentru propria ei răzbunare.
‎Mă simt oribil că am ripostat.
‎Am fost împins s-o fac.
‎N-am făcut așa ceva în viața mea ‎și nici n-o să mai fac.”
‎Iată că recunoaște că a lovit-o.
‎Și încearcă să formuleze alibiul
‎cum că ea voia să fie împușcată.
‎Mă deranjează ‎că a avut timp să scrie asta.
‎După ce a împușcat-o, s-a dus la mașină,
‎fiindcă am găsit șervețele ‎ca acela în mașină
‎și un pix cu care a scris acest bilet,
‎l-a dus înăuntru și a scris biletul ‎în timp ce ea zăcea acolo.
‎Putea cere ajutor în timpul ăla.
‎PAULSRUD A PRIMIT DOUĂ LUNI ‎DE ÎNGRIJIRI MEDICALE
‎ÎNAINTE CA POLIȚISTUL HILYARD ‎SĂ-L POATĂ INTEROGA
‎De mult n-am mai văzut asta.
‎Mă numesc Mark.
‎O să luăm o bucată de hârtie,
‎un carnet, și o să notezi.
‎Nu m-am mai confruntat cu o situație
‎în care să-l pun pe suspect ‎să-mi scrie totul.
‎A fost ceva foarte neobișnuit.
‎N-AM VRUT SĂ-I FAC RĂU ÎN NICIUN FEL. ‎(ARMA S-A DESCĂRCAT)
‎ÎN DECLARAȚIA SCRISĂ,
‎PAULSRUD N-A FĂCUT REFERIRE ‎LA ÎNSEMNAREA DE PE ȘERVEȚEL
‎SAU LA FAPTUL ‎CĂ LESLIE AVEA GÂNDURI SINUCIGAȘE
‎Am declarația aici.
‎„Am fost la vânătoare în ziua aceea.
‎Am petrecut o zi minunată.
‎Leslie a pus puștile la loc.
‎Am luat pistolul de 0,357.
‎Nu știu ce s-a întâmplat apoi, ‎de ce s-a descărcat arma,
‎căci nu-mi venea să cred ‎că s-a întâmplat.”
‎Cred că e un mincinos.
‎Un mincinos nu-și poate aminti ‎toate minciunile.
‎I-am tot spus mamei să-l părăsească.
‎Dacă cineva ar fi putut s-o convingă, ‎aceea eram eu,
‎iar el știa asta și era îngrozit.
‎Mă numesc Amanda Davidson. ‎Leslie era mama mea.
‎Am fost ultima cu care a vorbit ‎în ziua aceea.
‎Sora și bunica mea…
‎FIICA LUI LESLIE
‎…veniseră din Fort Benton
‎să se întâlnească cu mine și fratele meu ‎la Golden Corral, în Great Falls.
‎BUFET ȘI GRĂTAR
‎Mama trebuia să vină și ea acolo.
‎Și am primit un telefon de la ea
‎spunându-mi că ea și Dan se ceartă.
‎S-a întrerupt și m-a sunat înapoi.
‎Am întrebat-o dacă a lovit-o Dan ‎și a zis că da.
‎I-am zis: „Mamă, vin după tine.”
‎A zis: „Nu trebuie. Lasă!”
‎A zis: „Plec. Ajung imediat acolo”.
‎Și…
‎I-am spus: „Te iubesc.” ‎Ea a zis: „Eu te iubesc și mai mult.”
‎Am mâncat. N-am mai știut nimic de ea.
‎A trebuit să lucrez în seara aia.
‎Kailee, sora mea, mă tot suna.
‎Mi-am zis: ‎„Doamne, zău așa! Abia ne-am văzut.”
‎Până la urmă am răspuns: „Ce e?”
‎Și John Turner, șeriful de atunci, ‎era la telefon
‎și o auzeam pe sora mea urlând.
‎Mi-a zis: „Am găsit cadavrul mamei tale.”
‎Și m-am prăbușit.
‎Am intrat în stare de șoc.
‎Și m-am dus la muncă.
‎Apoi a apărut la știrile de la ora zece.
‎Atunci mi-am dat seama că e real.
‎LA CINCI ANI DUPĂ ÎNCARCERARE, ‎PAULSRUD I-A SCRIS AMANDEI DIN ÎNCHISOARE
‎Asta e scrisoarea pe care o păstrez,
‎de la Dan,
‎de mulți ani.
‎Îmi amintește cât e de laș ‎și că ar da vina
‎pe oricine, mai puțin pe el.
‎Scrie: „Amanda, ‎e greu de exprimat în cuvinte
‎tot ce trebuie să-ți spun
‎fără teama de a provoca
‎acea ură și acel dispreț ‎care te caracterizează.
‎N-am primit din partea ta ‎decât ostilitate, alcoolism
‎și necazuri cu legea.
‎Dar niciunul dintre lucrurile ‎pe care ni le-ai făcut mie și alor tăi
‎nu înseamnă că meritai ‎să-ți pierzi mama așa.”
‎După cum vedeți, ‎în ceea ce v-am citit e doar ură.
‎Scrisoarea nu m-a surprins, ‎că mă învinovățea,
‎fiindcă știam cine e.
‎Știam ce fel de monstru e.
‎AMANDA N-A AUZIT NICIODATĂ ‎VERSIUNEA LUI PAULSRUD
‎În timp ce mă jucam cu pistolul,
‎l-am armat și l-am pus jos, l-am armat
‎și s-a descărcat.
‎Și ea a murit,
‎părea că aproape imediat.
‎Da, nu cred o iotă.
‎E prima oară când îi aud… „explicația”. ‎Vedeți? Tremur.
‎E prima oară când îi aud explicația
‎și mă înfurie.
‎A murit cu mâinile în buzunare.
‎Pleca. Mașina ei era pornită.
‎Cunoscând-o pe mama, ‎îl părăsea și cred că era definitiv.
‎M-am eliberat acum,
‎căci n-o să mă mai gândesc niciodată ‎la omul ăsta.
‎Din partea mea,
‎Dan poate să ardă în iad.
‎ȘI KAILEE A ALES SĂ ASCULTE VERSIUNEA ‎LUI PAULSRUD CU PRIVIRE LA ACEA ZI
‎Am fost la vânătoare în ziua aceea.
‎Da, am pornit ‎imediat ce s-a crăpat de ziuă.
‎Cred că primise câteva telefoane ‎de la copii
‎și am zis că mai bine mergem acasă.
‎Ne-am făcut planuri pentru cină.
‎A sunat-o fiica cea mare
‎și au început imediat să se certe,
‎fiindcă fusese la bar și…
‎„Bine. Vino când vrei și spune-mi… ”
‎Toată treaba asta e o minciună.
‎Nu au fost la vânătoare.
‎Am văzut-o pe mama în dimineața aia. ‎M-a luat cu mașina.
‎Planul era să ia cina ‎de Ziua Recunoștinței cu noi toți.
‎Sora mea
‎nu a fost la bar.
‎Nu s-a certat cu mama.
‎Stăteam vizavi de ea la masă, ‎când mama a sunat-o
‎și i-a spus ‎că Dan i-a tras un pumn în față.
‎Să se poarte
‎de parcă erau un cuplu fericit
‎și nu se certaseră întreaga zi…
‎N-a fost un accident.
‎S-a întâmplat cu ușile închise.
‎Nu voia să știe nimeni.
‎Am fost singura care a văzut ‎cum a tratat-o pe mama
‎timp de doi ani și jumătate, trei.
‎Am fost martoră.
‎Am crescut cu asta. ‎Mi se părea ceva normal.
‎Și știu adevărul.
‎FERMA ÎNCHISORII DE STAT DIN MONTANA
‎INTRARE DEȚINUȚI
‎LA TREI LUNI DE LA PRIMUL INTERVIU,
‎PAULSRUD A ACCEPTAT ‎SĂ RĂSPUNDĂ ȘI LA ALTE ÎNTREBĂRI
‎CLĂDIREA RICHARD C. WALLACE
‎Leslie e iubirea vieții mele.
‎Mi-e foarte dor de ea.
‎Trebuie să merg mai departe ‎cu gândul la ea
‎fără să rămân blocat în locul ăla
‎plin de durere și rușine
‎pentru că am provocat asta.
‎INTRARE DOAR PENTRU VIZITATORI
‎Cred că am fi tot împreună
‎dacă n-ar fi fost lovită
‎sau dacă ar fi supraviețuit.
‎Da, cred că am fi tot împreună.
‎„Leslie se gândea la sinucidere ‎de ceva timp.
‎Mi-a cerut s-o omor de mai multe ori.
‎Mă simt oribil că am ripostat.
‎Am fost împins s-o fac.
‎N-am făcut așa ceva în viața mea
‎și nici n-o să mai fac.”
‎Seamănă cu ceva ce a fost scris când…
‎înainte să apăs pe trăgaci, pun pariu.
‎Și băusem votcă atunci.
‎Încerc să mă gândesc ‎ce era în capul meu atunci…
‎Nu-mi amintesc nimic.
‎Pare că ai ucis-o intenționat, ‎scriind asta.
‎Nu.
‎Poate a fost mai mult o alinare, dar n-aș…
‎N-aș spune că am ucis-o intenționat ‎și apoi am scris asta.
‎Ai ucis-o pe mama cu sânge rece.
‎A murit cu mâinile în buzunare.
‎Pleca. Mașina ei era pornită.
‎Cunoscând-o pe mama, ‎îl părăsea și cred că era definitiv.
‎Nu cred că mașina era pornită.
‎Nu mi se pare corect, dar…
‎Aș vrea să fi putut vorbi ‎în timpul procesului.
‎Lucrurile par să ia amploare ‎de fiecare dată, cu ea…
‎Nu m-am înțeles niciodată cu Amanda.
‎Aș vrea s-o pot ajuta ‎să treacă peste asta.
‎Nu au fost la vânătoare.
‎Am văzut-o pe mama în dimineața aia. ‎M-a luat cu mașina.
‎Planul era să ia cina ‎de Ziua Recunoștinței cu noi toți.
‎Sora mea nu a fost la bar.
‎Stăteam vizavi de ea la masă, ‎când mama a sunat-o
‎și i-a spus ‎că Dan i-a tras un pumn în față.
‎Să se poarte
‎de parcă erau un cuplu fericit
‎și nu se certaseră întreaga zi…
‎Păcat!
‎Nu, nu ne-am certat întreaga zi.
‎Am fost la vânătoare în ziua aceea.
‎Simt că e influențată
‎prin ceea ce
‎i se spune să zică.
‎ÎNCHISOAREA DE STAT MONTANA
‎Nu e nici pe departe așa oribil
‎cum au explicat unii.
‎Nu a fost cu intenție
‎și ăsta e adevărul.
‎Subtitrarea: Daniela Vereș